ຍົກຍ້າຍຄົນງານຫວຽດນາມອອກຈາກລີບີຄັ້ງສຸດທ້າຍ
ຄົນງານ ຫວຽດນາມ ຢູ່ ລີບີ
(ພາບ: TTXVN)
(vovworld) – ວັນທີ 17/9, ຄົນງານ ຫວຽດນາມ ຢູ່ ລີບີ 175 ຄົນໄດ້ເລີ່ມເດີນທາງອອກຈາກປະເທດ ອາບຟຣີກາ ເໜືອນີ້ດ້ວຍທາງບົກຜ່ານ Tunisia ຈາກນັ້ນຈະເດີນທາງດ້ວຍທາງການບິນເພື່ອກັບເມືອປະເທດໃນຊຸມວັນຈະມາເຖິງ.
ທ່ານເອກອັກຄະລັດຖະທູດ ຫວຽດນາມ ປະຈຳ ລີບີ ດ່າວຢູຍຕ໋ຽນ ໃຫ້ຮູ້ວ່າ: ນີ້ແມ່ນການຍົກຍ້າຍຄົນງານຄັ້ງສຸດທ້າຍ ໂດຍສະຖານທູດ ຫວຽດນາມ ປະຈຳ ລີບີ, ຄະນະປະຕິບັດງານຂອງກະຊວງແຮງງານ - ທະຫານເສຍອົງຄະ ແລະ ສັງຄົມ ແລະ ບາງ ວິສາຫະກິດໄດ້ສົມທົບກັນປະຕິບັດ. ຈຳນວນຄົນງານດັ່ງກ່າວເຮັດວຽກຢູ່ເທດສະບານ Ghadamis, ຂຶ້ນກັບແຂວງຕາເວັນຕົກ Nalut ແລະ ນະຄອນແຄມທະເລ Misrata.